AIŠKINAMASIS RAŠTAS

Dėl Molėtų rajono savivaldybės tarybos 2018 m. spalio 25 d. sprendimo Nr. B1-258 „Dėl savivaldybės nekilnojamojo turto nurašymo ir likvidavimo“pripažinimo netekusiu galios

1. **Parengto tarybos sprendimo projekto tikslai ir uždaviniai**

Molėtų rajono savivaldybės tarybos 2018-10-25 sprendimu Nr. B1-258 „Dėl savivaldybės nekilnojamojo turto nurašymo ir likvidavimo“ (toliau – sprendimas) pastatas – mokykla, Molėtų r. sav., Giedraičių sen., Giedraičių mstl., Šilo g. 1, turėjo būti nurašytas ir likviduotas. Toks sprendimas buvo priimtas, nes 2018 m. nurodytame pastate kilo gaisras, sudegė mokyklos pastato stogas, dalinai išdegė mansarda, medinis perdengimas ir I aukšto patalpos. Po gaisro pastatas buvo labai blogos būklės, netinkamas eksploatuoti, atstatyti ekonomiškai netikslinga. Mokyklos pastatą patikėjimo teise valdė Molėtų r. Giedraičių Antano Jaroševičiaus gimnazija (toliau – gimnazija). Gimnazija pastatą nurašė iš apskaitos, bet nelikvidavo dėl labai didelių pastato griovimo darbų kaštų. Šiuo metu atsiradus suinteresuotiems asmenims mokyklos pastatą atstatyti, apsvarsčius ekonominius ir finansinius svertus, nuspręsta sprendimą pripažinti netekusiu galios ir mokyklos pastatą įtraukti į viešame aukcione parduodamo Molėtų rajono savivaldybės nekilnojamojo turto ir kitų nekilnojamųjų daiktų sąrašą.

Atsižvelgus į aukščiau nurodytas aplinkybes, parengtas sprendimo projektas „Dėl Molėtų rajono savivaldybės tarybos 2018 m. spalio 25 d. sprendimo Nr. B1-258 „Dėl savivaldybės nekilnojamojo turto nurašymo ir likvidavimo“ pripažinimo netekusiu galios.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - sprendimą paskelbus negaliojančiu, turtas bus grąžintas į gimnazijos turto apskaitą.

Neigiamų pasekmių nenumatoma.

**4. Priemonės sprendimui įgyvendinti**

Paskelbti teisės aktą negaliojančiu.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų r. Giedraičių Antano Jaroševičiaus gimnazija.